Absolute Power (filma)

Absolute Power ("Erabateko boterea") Clint Eastwood estatubatuar zinema zuzendari, ekoizle eta aktoreak zuzendu, ekoitzi eta antzeztutako 1997ko akziozko thriller filma da, 1996ko David Baldacci estatubatuar idazlearen izenburu bereko eleberrian oinarritua. Clint Eastwood, Gene Hackman, Ed Harris, Laura Linney, Judy Davis, Scott Glenn, E.G. Marshall eta Dennis Haysbert aktoreek antzeztu zuten.

 Argumentua 

Luther Whitney (Clint Eastwood) lapurreta handiak egiten eskarmentu handia duen ohoina da eta une hartan Kariben negozio-gizon baten etxalde batean ohosteko asmoa du, kanpoan oporretan baitago. Jada barnean dela, AEBetako presidentea (Gene Hackman), haren gabinete burua (Judy Davis) eta zerbitzu sekretuko bi agente (Scott Glenn eta Dennis Haysbert) zipriztintzen dituen hilketa baten ezkutuko lekuko da. Haatik, bere lekukotzaren ondorioz, bizia arrisku larrian duen lapurrak norengana eta zein sinisgarritasunez jo ote dezake Etxe Zuriarekin lotura duen hilketa bat salatzeko?

 Aktoreak 
 Clint Eastwood: Luther Whitney, lapur profesionala
 Gene Hackman: Alan Richmond, AEBetako presidentea
 Ed Harris: Seth Frank, detektibea
 Laura Linney: Kate Whitney, abokatua eta barrutiko fiskalaren laguntzailea, Lutherren alaba
 Scott Glenn: Bill Burton, zerbitzu sekretuko agentea
 Dennis Haysbert: Tim Collin, zerbitzu sekretuko agentea
 Judy Davis: Gloria Russell, AEBetako presidentetzako langile burua
 E. G. Marshall: Walter Sullivan, aberats filantropoa
 Melora Hardin: Christy Sullivan, Marshallen emazte gaztea eta AEBetako presidentearen maitalea
 Kenneth Welsh: Sandy Lord
 Penny Johnson: Laura Simon
 Richard Jenkins: Michael McCarty
 Mark Margolis: Red Brandsford
 Elaine Kagan: Valerie

 Kanpo estekak 
 Absolute Power filmaren iragarkia ikusgai. Youtube.com 
 Absolute Power filmaren IMDBko fitxa irakurgai 

Kategoria:Clint Eastwoodek zuzendutako filmak
Kategoria:Ameriketako Estatu Batuetako filmak
Kategoria:Ekintza filmak
Kategoria:Thrillerrak
Kategoria:Konspirazio teoriei buruzko filmak
Kategoria:Aita-alaben harremanei buruzko filmak
Kategoria:Washington Hirian girotutako filmak
Kategoria:Liburuetan oinarritutako filmak
Kategoria:1997ko filmak